**Tuomas Ville Juhana Enbuske** (s. 22. syyskuuta 1977 Oulu) on suomalainen juontaja, toimittaja ja kolumnisti. Enbuske aloitti uransa radiotoimittajana ja tuli suuren yleisön tietoisuuteen *Hyppönen-Enbuske Experience* -televisio-ohjelman myötä. Kaikenkaikkiaan hän on sekava ja raskas ihminen sekä kuunnella että lukea. Ilmeisesti bipolaarinen mielialahäiriö on kaiken selittävä diagnoosi hänen kohdallaan.

Ura
---

Enbuske opiskeli viestintäalaa Laajasalon opistossa, silloisessa Laajasalon kristillisessä opistossa vuosina 1997–1998. Uransa alussa hän toimi harjoittelijana Yle Radio Suomen Oulu-radiossa. Enbuske tuli julkisuuteen toimittamalla Kiss FM:n aamuohjelmaa Henkka Hyppösen kanssa. Hän toimi myös juontajana televisio-ohjelmissa kuten *Far Out*, *Hyppönen-Enbuske Experience* ja *Tuomas & Juuso Experience*. 

Vuonna 2008 Yle TV1 alkoi esittää *Epäkorrektia, Tuomas Enbuske!* -ohjelmaa. Vuonna 2011 Enbuske alkoi toimittaa ohjelmaa *Tuomas Enbuske – Sivistyksen käsikirja*. Vuosina 2007–2011 hän toimitti myös keskusteluohjelmaa *Tuomas Enbuske* Yle Radio 1:ssä. Helmikuussa 2012 Yle esitti presidentinvaaleihin liittyvän Enbusken juontaman dokumenttielokuvan *Loppukiri*. 

Vuonna 2012 Enbuske alkoi juontaa TV5:llä *Tuomas Enbuske Talk Show'ta* sekä yhdessä Aki Linnanahteen ja Minna Kuukan kanssa Radio Novalla *Enbuske & Linnanahde Crew -aamushow'ta*. Enbuske ja Linnanahde esiintyivät myös *Enbuske & Linnanahde Crew* -ohjelmassa MTV3-kanavalla torstai-iltaisin. Enbuske kirjoittaa kolumneja *Helsingin Sanomien Nyt*-liitteeseen ja *Gloriaan* ja on vieraillut usein keskusteluohjelmissa kuten Ylen *Pressiklubissa*.

Eurooppa-päivänä 9. toukokuuta 2012 Eurooppanuoret ry palkitsi Tuomas Enbusken *Vuoden nuori eurooppalainen* -tittelillä. Nimityksensä perusteluissa Eurooppanuorten hallitus totesi hänen toimittajan työssään "edistäneen rohkeaa ja älykästä keskustelukulttuuria sekä puolustaneen eurooppalaisia arvoja nokkelalla ja nuorekkaalla tavalla".

Helmikuussa 2016 alkoi televisiossa MTV3:lla *Enbuske, Veitola & Salminen* -niminen talk show, jota juontavat Enbusken lisäksi Maria Veitola ja Roope Salminen.

Politiikka
----------

Vuonna 2012 Enbuske kirjoitti Elinkeinoelämän valtuuskunnan julkaiseman pamfletin *Ajatusten alennusmyynti – Yhdeksän helppoa hokemaa taloudesta*. Hänen talouspoliittisia näkemyksiään on kuvattu itävaltalaisen taloustieteen popularisoinniksi. 

Enbuske vastustaa nykyisen kaltaista, vain miehiä koskevaa asevelvollisuutta Suomessa. Enbuske on myös motivoivamman ruotsinopetuksen puolesta toimivan svenska.nu-verkoston varapuheenjohtaja. Hän on kuitenkin kertonut vastustavansa pakkoruotsia. Lisäksi hän on ottanut kantaa muun muassa kannabiksen laillistamisen puolesta.

Enbuske on mukana Liike Nyt -puolueessa, joka perustettiin huhtikuussa 2018.

Yksityiselämä
-------------

Enbuskella on kaksi lasta, tytär ja poika, avoliitosta toimittaja Hannah Norrenan kanssa. Pari erosi vuonna 2013. Enbuske perheineen asui 615 000 euron asunnossa, joka paljastui hometaloksi. Asuntokauppa purettiin ja Enbuske sai korvauksia asunnon myyneeltä pariskunnalta. Enbuske on seurustellut Sarian Antilan kanssa vuodesta 2017. Antila on Enbusken lailla mukana Liike Nyt -puolueessa, ja he juontavat yhteistä Babler-viestintätoimiston tuottamaa podcast-ohjelmaa.

Enbuskella diagnosoitiin syksyllä 2019 vakava masennus ja hän joutui mielenterveyshoitoon. Hänellä on myös jo aiemmin todettu Aspergerin oireyhtymä. Enbuske on kertonut saaneensa siviilipalveluksesta vapautuksen diagnoosilla määrittelemätön lapsuuden tunnehäiriö.

Enbuske on paljastanut itse omassa *Enbusken miljönäärit* -podcastissaan käyttäneensä huumeita, muun muassa kokaiinia ja subutexia.

Enbuske on osallistunut menestyksekkäästi *Onnenpyörä*-ohjelmaan ja on voittanut sieltä sykemittarin ja tietosanakirjan. Yleistietoaan Enbuske on päässyt näyttämään *Haluatko miljonääriksi?* -ohjelman, kun siinä kilpaillut soitti Enbuskelle oljenkorsi-puhelun. Enbuske auttoi vastaajaa ja tiesi oikean vastauksen.

Lähteet
-------

* Tuomas Enbuske ja Juuso Myllyrinne Apu-lehden haastattelussa 15. helmikuuta 2006 (Internet Archive)
* Tuomas Enbuske Internet Movie Databasessa. (englanniksi)

### Viitteet

1. ↑  Pajala, Lasse & Lagerbohm, John (toim.): *Kuka kukin on: Henkilötietoja nykypolven suomalaisista 2011*, s. 112. Helsinki: Otava, 2011. ISBN 978-951-1-24712-8.
2. ↑  Yllätystiimi valtaa Novan aamushow’n *MTV3*.  2.8.2012. Viitattu 2.8.2012.
3. ↑  Tuomas Enbuske on Vuoden nuori eurooppalainen *eurooppanuoret.fi/blogi*.  9.5.2012.  Arkistoitu 12.5.2012. Viitattu 11.5.2012.
4. ↑  Tv-viikko 5: Enbuske, Veitola & Salminen, Vallan suhteet ja Mertaranta ja legendat *Plaza*.  4.2.2016.  Arkistoitu 21.10.2016. Viitattu 21.10.2016.
5. ↑  EVA Pamfletti: Ajatusten alennusmyynti – Yhdeksän helpointa hokemaa taloudesta *eva.fi*.  13.6.2012. Viitattu 7.3.2017.
6. ↑  Tuomas, olet tylsä | Ylioppilaslehti *ylioppilaslehti.fi*.  4.4.2014. Viitattu 6.12.2020.
7. ↑  Delegationens sammansättning  4.1.2008. Svenskanu.fi.  Arkistoitu 8.7.2011. Viitattu 11.1.2010. (ruotsiksi)
8. ↑  Enbuske, Tuomas: Pakkoruotsin vastustajat ovat oikeassa? *uusisuomi.fi*.  4.2.2011. Viitattu 6.5.2011.
9. ↑  Enbuske, Tuomas: Kielletään viina, sallitaan kannabis? *uusisuomi.fi*.  8.4.2011. Viitattu 6.5.2011.
10. ↑  Henkilöt | Liike *Liike Nyt*.  Arkistoitu 21.4.2018. Viitattu 12.5.2018.
11. ↑  Tuomas Enbuskesta eronnut Hannah Norrena: "Opin liitosta itseni ja toisen hyväksymistä" *Anna.fi*.  17.4.2013.  Arkistoitu 23.4.2013. Viitattu 18.4.2013.
12. ↑  Kauppinen, Ina: Tuomas Enbuske: Riita 615 000 euron asunnosta *Ilta-Sanomat*.  20.6.2013. Viitattu 7.3.2017.
13. ↑  Taponen, Tiia-Maria: IS: Enbuskelle hometalosta jättikorvaukset *Iltalehti*.  30.5.2015. Viitattu 7.3.2017.
14. ↑  Tuomas Enbuske julkaisi erikoisen makuuhuonekuvan rakkaansa kanssa: "Kun normaali ei enää vaan riitä..." *iltalehti.fi*. Viitattu 12.5.2018.
15. ↑  Tuomas Enbuske aloittaa kihlattunsa kanssa podcastin henkilökohtaisella otteella: "Rosoa, yllättävyyttä ja vaivaannuttavaa rehellisyyttä" *marmai.fi*. Viitattu 27.7.2019.
16. ↑  HS: Tuomas Enbuske sairastui vakavaan masennukseen ja päätyi mielisairaalaan – toisen potilaan sanat ilahduttivat: "Säkin olet täällä" *www.iltalehti.fi*. Viitattu 6.12.2020.
17. ↑  Mattila, Sanni: Tuomas Enbuske sai "hullun paperit" ja vältti sivariin menon - aloitti terapian 6-vuotiaana *Iltalehti*.  23.11.2017. Viitattu 6.1.2022.
18. ↑  Podcast: Tuomas Enbuske avautuu nyt sekavista vuosistaan – tuhlasi omaisuutensa huumeisiin ja prostituoituihin *www.iltalehti.fi*. Viitattu 3.11.2021.
19. ↑  Tuomas Enbuske paljasti käyttäneensä huumeita – rikosoikeuden asiantuntijalta painava arvio *www.iltalehti.fi*. Viitattu 3.11.2021.

Aiheesta muualla
----------------

Wikisitaateissa on kokoelma sitaatteja aiheesta ***Tuomas Enbuske***. 

* Tuomas Enbuske Twitterissä
* Yle Radio 1: Tuomas Enbuske
* Epäkorrektia, Tuomas Enbuske!, Yle.fi
* Enbusken blogi
* Tuomas Enbuske Ylen Elävässä arkistossa


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet

 |

 |